Midtskog stoppested

Midtskog stoppested var et stoppested på Rørosbanen i Elverum kommune. Stoppestedet åpnet under navnet Midtskov med strekningen Hamar–Grundset i 1862 og ble nedgradert til lasteplass i 1872. Denne fikk sidespor i 1874. Stoppestedet gjenåpnet under navnet Midtskogen i 1904 og endret navn til Midtskog i 1922. Status ble nedgradert til holdeplass i 1956, og nedleggelse fulgte i 1985.

Ved stoppestedet stod en gang en enkel vokterbolig (opprinnelig skinneleggerbolig) som var tegnet av Georg Bull, samt uthus og godshus. Før banens forlengelse til Rena i 1871 var det også vannstasjon på stedet, men deretter ble de fleste funksjonene overført til Elverum. Bygningene er revet, og bare rester av en lasterampe vitner om at det har vært aktivitet på stedet.

Kilder

Eksterne lenker

Jernbanestasjoner på Rørosbanen
Jernbanestasjoner i Hedmark
Nedlagte jernbanestasjoner i Norge
Samferdsel i Elverum
Jernbanestasjoner åpnet i 1862 i Norge
Jernbanestasjoner nedlagt i 1985
Tidligere byggverk i Innlandet